|  |  |
| --- | --- |
| **Õppekava nimetus** | **Töö sügava liitpuudega ja ebastabiilse remissiooniga isikutega** |
| **Õppekavarühm** | 0921 Eakate ja puudega täiskasvanute hooldamine  Aluseks ISCED 97 ( International Standard Classification of Education, ISCED ) liigitus õppekavarühmade järgi. |
| **Õppekava koostamise alus** | Õppekava koostamisel on lähtutud Sotsiaalkaitseministri 21. detsember 2015. a määruse nr 71 „Tegevusjuhendajate koolituse ja täienduskoolituste kavade, koolituse täpsustatud mahtude ja sisu, praktilise väljaõppe läbimise ja lõputöö koostamise kohustuse ning õppe lõpetamise tingimuste kehtestamine” lisas 2 olevast *Täienduskoolituse kavast tööks sügava liitpuudega ja ebastabiilse remissiooniga isikutega.* |
| **Õppekeel** | Eesti keel, vene keel |
| **Õppekava maht** | 40 ak/tundi auditoorset koolitust aktiivõppe meetodil. |
| **Koolituse toimumise aeg** | Vastavalt kokkuleppele |
| **Õppekeskkond** | Koolitusruumid valitakse vastavalt konkreetsele koolitus-tellimusele ja selle toimumise kohale . |
| **Sihtgrupp** | Isikud, kes soovivad töötada erihoolekandeasutuses teenust vahetult osutava isikuna (tegevusjuhendajana), kes osutab ööpäevaringset erihooldusteenust vahetult sügava liitpuudega või ebastabiilse remissiooniga raske, sügava või püsiva kuluga psüühikahäirega isikule. |
| **Õpingute alustamise tingimused** | Koolitusel osalemiseks peab osaleja vastama vähemalt ühele Sotsiaalhoolekande seaduse (SHS) §-s 86 lg-s 1 sätestatud nõudele:  1) tal on vähemalt keskharidus ja ta on läbinud SHS § 86 lg 7 alusel kehtestatud kava kohase koolituse;  2) tal on vähemalt keskharidus ning riiklikult tunnustatud sotsiaaltööalane kutse- või kõrgharidus või kutseseaduse alusel antud sotsiaaltöötaja kutse;  3) tal on riiklikult tunnustatud eripedagoogika- või sotsiaalpedagoogikaalane kõrgharidus;  4) tal on riiklikult tunnustatud tegevusteraapiaalane kõrgharidus või kutseseaduse alusel antud tegevusterapeudi kutse;  5) tal on keskharidus ja riiklikult tunnustatud tegevusjuhendamisalane kutseharidus või kutseseaduse alusel antud tegevusjuhendaja kutse;  6) tal on vähemalt keskharidus ning riiklikult tunnustatud vaimse tervise õenduse alane kutse- või kõrgharidus;  7) tal on riiklikult tunnustatud psühholoogiaalane kõrgharidus. |
| **Eesmärk** | Koolituse tulemusena omab õppija tegevusjuhendaja ettevalmistust ööpäevaringset erihooldusteenust vahetult sügava liitpuudega või ebastabiilse remissiooniga raske, sügava või püsiva kuluga psüühikahäirega isikule. |
| **Õpiväljundid** | Koolitusel osalenu teab:   * sügavast liitpuudest tulenevaid tegevusvõime probleeme * võimalusi teenust saava isiku toetamiseks igapäevaste põhitoimingute sooritamisel * teab asendravi sisu, abivahendeid ja võimalusi * teab ergonoomika põhimõtteid klienditöös * omab ülevaadet teenuse sihtrühmale vajalikest abivahenditest ja nende kasutamisest * tegevuse planeerimise põhivõtteid * alternatiivsete kommunikatsioonivormide mitmekesisust * probleemse käitumise põhjuseid, ennetamisvõimalusi ja kriisiolukordade lahendamise võimalusi * psüühikahäire ja ebastabiilne remissiooniga kliendiga töötamise põhimõtteid   Koolitusel osalenu oskab:   * kasutada asendravi rakendamise põhilisi võtteid * oskab kasutada ergonoomiliselt õigeid võtteid oma igapäevases töös klientidega * juhendada klienti lihtsamate abivahendite kasutamisel * tegevusi viia läbi tegevusplaani järgides * valida kliendile sobiva kommunikatsioonivormi * toime tulla probleemse käitumisega kliendiga |
| **Õppesisu** | Teemad:   * sügav liitpuue ja sellest tingitud tegevusvõime probleemid * teenust saava isiku toetamine igapäeva põhitegevuste sooritamisel * asendravi * ergonoomika * abivahendid ja nende kasutamine * keskkonna kohandus vastavalt teenusel viibiva isiku vajadustele * tegevuste planeerimine ja läbiviimine * alternatiivsed kommunikatsiooni vormid * probleemne käitumine * psüühikahäire ja ebastabiilne remissioon |
| **Õppemeetodid** | Kasutatakse õppemeetodeid, mis on suunatud otseselt praktikas kasutatavate teadmiste omandamisele: loengut, arutelu, rühmatööd ja praktilist õpet abivahendite ja –võtete kasutamiseks. |
| **Iseseisev töö** | Koolitusel osaleja vastavalt vajadusele |
| **Õppematerjalid** | Edastatakse koolitusel osalejale elektrooniliselt vähemalt 1 päev enne koolitust või erandkorras paberkandjal koolituse käigus. |
| **Õppeaja kestus** | Reeglina 6-8 ak tundi päevas 2 – päevaste perioodidena |
| **Nõuded õpingute lõpetamiseks sh hindamismeetodid ja –kriteeriumid** | Õpingute lõpetamise eelduseks on:  • osalemine 85 % ;  • kursuse lõpus testi positiivne sooritamine |
| **Maksumus** | Koolituse maksumus 490 EUR/inimese kohta .  Maksumus sisaldab lektoritasu, ruumi ja tehnika renti, koolitusmaterjale elektroonilisel kujul, 2 kohvipausi ning koolituse koordineerimist. |
| **Grupi suurus** | Minimaalselt 8 ja maksimaalselt kuni 15 osalejat . |
| **Koolitajad** | Koolitust viivad läbi koolitajad, kellel on kõrgharidus ja praktilise töö kogemus erihoolekandeasutuses.  Tatjana Chalyguine  Leningradi Riikliku Ülikooli lõpetanud pedagoog-psühholoog, täiendkoolitusega kliiniline psühholoog, kes igapäevaselt töötab SA Ahtme Haigla kliinilise psühholoogina.  Tatjana Štolfat  Tartu Ülikool Narva kolledži lõpetanud alushariduse pedagoog, kes on täiendkoolituste käigus omandanud teadmised tööks erivajadustega inimestega (sh tegevusjuhendaja koolitus). Omab pikaajalist kogemust sotsiaalhoolekande valdkonnas, käesoleval ajal on Narva Sotsiaaltöökeskuse juhataja.  Kristel Pihl  Tallinna Tervishoikõrgkooli lõpetanud tegevusterapeut. |

.